Eestimaa Rahvaliit - Vikipeedia, vaba entsüklopeedia

# Eestimaa Rahvaliit

###

Eestimaa Rahvaliit (ERL) on Eesti erakond. Partei liider on Villu Reiljan.

Eestimaa Rahvaliit on Eesti parteidest liikmeskonna poolest suurim partei, omades 2006. aasta alguses 9284 liiget. Partei asutati 1999. aastal, kui liitusid vasaktsentristlik Eesti Pensionäride ja Perede Erakond (EPPE) ning agraarparteid Eesti Maarahva Erakond (EME) ja Eesti Maaliit (EML). Rahvaliit kuulub Euroopa Parlamendi saadikurühma Liit Rahvusriikide Euroopa Eest, aga saadikuid tal Europarlamendis pole. Partei deklaleerib end rahvuslike ja alalhoidlike väärtuse eest seisjaks. Rahvaliidul on praegu riigikogus 16 kohta.

Rahvaliidul on noortekogu (MTÜ Rahvaliidu Noored).

## [redigeeri] Valimised

Rahvaliidu eelkäijad EME, EML, EPPE ja Põllumeeste Kogu kandideerisid 1995. aasta valimistel Koonderakonnaga Koonderakonna ja Maarahva Ühenduse (KMÜ) nime all ja võitsid valimised, kogudes 32,23% häältest ja 41 kohta riigikogus. Nad moodustasid neli järgmist valitsust (kolm Tiit Vähi valitsust ja Mart Siimanni valitsus), milles kõigis osalesid Rahvaliidu eelkäijad.

1999. aastal valitud riigikogus oli Eestimaa Rahvaliidul 11 kohta. EPPE kandideeris koos Koonderakonnaga viimase nime all ja saavutas 7 kohta, neist 4 kuulus EPPE-le. EML ja EME kandideerisid koos EME nime all ja saavutasid 7 kohta. Rahvaliit oli opositsioonis.

2003. aasta Riigikogu valimistel kogus partei 64 463 häält ehk 13,0% häältest, mis oli 4. tulemus ja andis 13 kohta riigikogus. Rahvaliiduga ühinesid 2005. aastal veel endised keskerakondlased Toomas Alatalu, Robert Lepikson ja Jaanus Marrandi.

Pärast 2003. aasta valimisi ollakse võimul: 2005. aastani koos Res Publica ja Reformierakonnaga, pärast valitsusevahetust koos Keskerakonna ja Reformierakonnaga.

## [redigeeri] Välislink

- Ametlik kodulehekülg

Välja otsitud andmebaasist "http://et.wikipedia.org../../../e/e/s/Eestimaa_Rahvaliit_a62b.html"

Kategooriad: Eesti erakonnad | Agraarparteid

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Français
- Latviešu
- Română
- Русский